rejauldu/bengali-wikipedia huggingface dataset:
মেটে হুতোমপ্যাঁচা (বৈজ্ঞানিক নাম: Bubo coromandus) বা ভুমা প্যাঁচা (ইংরেজি নাম: ) Strigidae (স্ট্রিজিডি) গোত্র বা পরিবারের অন্তর্গত Bubo (বুবো) গণের অন্তর্গত বড় আকারের প্যাঁচা। মেটে হুতোমপ্যাঁচার বৈজ্ঞানিক নামের অর্থ করোম্যান্ডলের হুতোমপ্যাঁচা (লাতিন: bubo = হুতোমপ্যাঁচা, coromandus = করমন্ডল উপকূল)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৪ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, কিন্তু এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। thumb|জোড়া   উপপ্রজাতি   মেটে হুতোমপ্যাঁচার উপপ্রজাতি দুইটি:   B. c. coromandus (Latham, 1790) - পাকিস্তান, মধ্য ও উত্তর ভারত, দক্ষিণ নেপাল, আসাম ও বাংলাদেশের ঢাকা, খুলনা ও সিলেটের পত্রপতনশীল বনে দেখা যায়; চীনের পূর্বাঞ্চলে যে সদস্যগুলো দেখা যায় তারা সম্ভবত এ উপপ্রজাতির অন্তর্ভুক্ত।  B. c. klossi (Robinson, 1911) - উত্তর ও পশ্চিম মায়ানমার, পশ্চিম থাইল্যান্ড ও মালয়েশিয়া।   বিবরণ   মেটে হুতোমপ্যাঁচা কানঝুঁটিওয়ালা বড়সড় নিশাচর পাখি। এর দৈর্ঘ্য কমবেশি ৫৮ সেমি, ডানা ৪০ সেমি, ঠোঁট ৪.২ সেমি, লেজ ১১.৫ সেমি ও পা ৬.৮ সেমি। এর পিঠ ধূসরাভ-বাদামি। অতি সরু ছিটে দাগ ও বিচ্ছিন্ন কালচে বাদামি ছিটে দাগ দেখা যায়। দেহতল ধূসরাভ সাদা। সূক্ষ্ম আঁকাবাঁকা দাগ রয়েছে। কাঁধ ও ডানা বাদামি। ডানায় পীতাভ ও সাদাটে তিলা থাকে। লেজের পালকে আড়াআড়ি ডোরা রয়েছে। চোখ ফিকে হলুদ। ঠোঁট নীলচে-সাদা। আঙুল ফিকে বাদামি ও নখর কালচে বাদামি। স্ত্রী ও পুরুষ পাখির চেহারা অভিন্ন। ছানা সাদা কোমল পালকে ঢাকা তুলতুলে বলের মত দেখতে।   স্বভাব   মেটে হুতোমপ্যাঁচা পুরোন আমবাগান, তেঁতুলবন, বাগান ও ঘন বনের বসবাস করে। সাধারণত পানির ধারে এর বিচরণ বেশি। সচরাচর একা কিংবা জোড়ায় জোড়ায় থাকে। গাছে বসে ভূমিতে শিকার খোঁজে ও লম্বা নখর দিয়ে শিকার ধরে খায়। এর খাদ্যতালিকায় রয়েছে ছোট স্তন্যপায়ী, পাখি, সরীসৃপ, বড় পোকা, জলজ পোকা ইত্যাদি। রাতে, বিশেষ করে ভোর ও গোধূলিতে এবং মেঘাচ্ছন্ন দিনে কর্মতৎপর থাকে। দিনে ছায়াঘেরা গাছে ঘুমায় ও সূর্যাস্তের একঘণ্টা আগে জেগে ওঠে। সচরাচর গম্ভীর স্বরে ডাকে: ও-ও-ও-ও-ও-ও-ওওওওউ। শীতকালে ও বর্ষাকালে বেশি ডাকে। নভেম্বর-এপ্রিল মাসে পানির ধারে বড় গাছের কোটরে এরা বাসা করে। এছাড়া শকুন, চিল ও ঈগলের পুরোন বাসায় সবুজ পাতার আস্তরণ দিয়ে ডিম পাড়ে। ডিমগুলো সাদা, সংখ্যায় ২টি। ডিমের মাপ ৫.৯ × ৪.৮ সেমি।   তথ্যসূত্র    বহিঃসংযোগ    মেটে হুতোমপ্যাঁচার আরও আলোকচিত্র ।  বিষয়শ্রেণী:শিকারী পাখি বিষয়শ্রেণী:প্যাঁচা বিষয়শ্রেণী:এশিয়ার পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:চীনের পাখি বিষয়শ্রেণী:নেপালের পাখি বিষয়শ্রেণী:মালয়েশিয়ার পাখি বিষয়শ্রেণী:পাকিস্তানের পাখি বিষয়শ্রেণী:মিয়ানমারের পাখি বিষয়শ্রেণী:থাইল্যান্ডের পাখি বিষয়শ্রেণী:বুবো বিষয়শ্রেণী:১৭৯০-এ বর্ণিত পাখি
দিল্লি দরজা () লাহোরের দেয়াল ঘেরা শহরের অবশিষ্ট ছয়টি ঐতিহাসিক দরজার একটি। ২০১৫ সালে আগা খান কালচারাল সার্ভিস পাকিস্তান দিল্লি দরজা এবং তদসংলগ্ন শাহী হাম্মাম সংস্কার করে।   পটভূমি   thumb|রাতের দিল্লি দরজা। মূল দিল্লি দরজা মোগল আমলে নির্মিত হয়েছিল, যা বর্তমানে চিট্টা দরজা নামে পরিচিত। এটি নতুন দিল্লি দরজা থেকে প্রায় ১০০ মিটার পশ্চিমে অবস্থিত। দিল্লি শহরের দিকে মুখ করা থাকায় এর নামকরণ করা হয় দিল্লি দরজা। মোগল আমলে এটি লাহোর শহরের প্রধান প্রবেশদ্বার হিসেবে ব্যবহৃত হত এবং প্রতিদিন সন্ধ্যায় এর দরজা বন্ধ করে দেওয়া হত।  দরজার আশেপাশে ঐতিহাসিক গুরুত্বসম্পন্ন বেশ কয়েকটি স্থাপনা রয়েছে, যেমন: সপ্তদশ শতকের ওয়াজির খান মসজিদ, শাহী হাম্মাম এবং বিভিন্ন হাভেলি। মোগল সম্রাট আকবর ১৬০০-এর দশকের মাঝামাঝি সময়ে লাহোর শহরের চারপাশে ৩০ ফুট উঁচু সুরক্ষিত দেয়াল নির্মাণ করেছিলেন। এই দেয়ালে ১৩টি ফটক ছিল যা শহরের প্রবেশপথ হিসেবে কাজ করত। দিল্লি দরজা লাহোর সিটি ডিস্ট্রিক্টের তেহসিল রবি অঞ্চলের ইউনিয়ন কাউন্সিল ২৭ (ইউসি ২৭) হিসেবেও ব্যবহৃত হয়েছে।   ইতিহাস  দিল্লি দরজা লাহোরের নগর-প্রাচীরের অংশ ছিল, যা ১৮৫৭ সালের সিপাহী বিদ্রোহের পর ব্রিটিশরা ধ্বংস করে দেয়। ব্রিটিশরা দরজাটিও ধ্বংস করে দেয়, তবে পরে ঊনবিংশ শতকে এটি পুনর্নির্মাণ করা হয়। ব্রিটিশ ভারতের বিভাজনের পরে ফটকটি একটি বালিকা বিদ্যালয় হিসেবে ব্যবহৃত হত। ১৮৯১ সালে রুডইয়ার্ড কিপলিং তার ছোটগল্প "দ্য সিটি অব ড্রেডফুল নাইট"-এ এই দরজাটির কথা উল্লেখ করেছেন। লাহোরের বিখ্যাত জমজমা কামান এক সময় দিল্লি দরজার সামনে স্থাপন করা ছিল, কিন্তু ব্রিটিশরা এটি সরিয়ে লাহোর জাদুঘরের সামনের একটি স্থানে স্থানান্তর করে।   গঠন  দিল্লি দরজা একটি দোতলা ভবন। এতে দশ থেকে বারোটি দোকানের জায়গা রয়েছে। ফটকটির ছাদে ওঠার জন্য এখানে একটি সিঁড়ি রয়েছে। দরজাটি দিয়ে প্রবেশ করলে প্রথমে একটি বাজার পরে। আরও এগিয়ে গেলে পর্যায়ক্রমে ওয়াজির খান মসজিদ, শাহ আলম মার্কেট এবং সুহা বাজারের দেখা পাওয়া যায়। এছাড়া ফটকের পাশেই বিখ্যাত মসলা বাজার আকবরি মন্ডি অবস্থিত।   সংস্কার  thumb|সংস্কারকৃত ফটকের ভেতর অবস্থিত ছোট বাজার। ২০১৫ সালে নরওয়ে সরকারের অর্থায়নে পরিচালিত একটি প্রকল্পের অধীনে আগা খান কালচারাল সার্ভিস পাকিস্তান (একেসিএসপি) দরজাটি সংস্কার করে। দরজাটি সংরক্ষণের পাশাপাশি পাশ্ববর্তী ওয়াজির খান মসজিদ এবং শাহী হাম্মামের সংস্কার করাও এই প্রকল্পের উদ্দেশ্য ছিল।   আরও দেখুন   লাহোর দুর্গ  রোশনাই গেট   তথ্যসূত্র    বহিঃসংযোগ   বিষয়শ্রেণী:লাহোরের তোরণ
লুসাকা দক্ষিণাঞ্চলীয় আফ্রিকার রাষ্ট্র জাম্বিয়ার রাজধানী ও বৃহত্তম শহর।  লুসাকা জাম্বিয়ার প্রশাসন ও অর্থনীতির কেন্দ্র। লুসাকার বহু অধিবাসী সরকারি চাকুরি করেন কিংবা সেবাখাতে কাজ করেন। নগরীর অর্থনীতি মিশ্র প্রকৃতির, তবে এটি মূলত কৃষিবাণিজ্যের উপরে নির্ভরশীল। নগরীকে ঘিরে থাকা সমতল তৃণভূমিময় অঞ্চলগুলিতে কৃষি ও গবাদিপশুর খামার আছে, যেগুলির কৃষকেরা লুসাকাতে তাদের ফসল ও গবাদি পশু বিক্রি করে। এটি ভুট্টা ও তামাকের একটি প্রধান বিপণন কেন্দ্র। এখানে কিছু হালকা শিল্পকারখানা আছে, যেগুলিতে সিমেন্ট, বস্ত্র, চামড়া, জুতা, দুগ্ধজাত দ্রব্য, প্রক্রিয়াজাত খাদ্য ও পানীয় উৎপাদন করা হয়। শহরের কাছেই জাম্বিয়া বিশ্ববিদ্যালয় (১৯৬৫ সালে প্রতিষ্ঠিত) ও মুন্দা ওয়াংগা উদ্ভিদতাত্ত্বিক উদ্যানটি অবস্থিত। শহরের সীমার ঠিক বাইরে একটি আন্তর্জাতিক বিমানবন্দর অবস্থিত। শহরের বাইরে ভূদৃশ্যের একটি অন্যতম দর্শনীয় বৈশিষ্ট্য হল বহসংখ্যক ১০ থেকে ২০ ফুট উঁচু উঁইপোকার ঢিবি।  লুসাকা জাম্বিয়ার দক্ষিণ-মধ্যভাগে একটি চুনাপাথরের মালভূমির উপরে সমুদ্র সমতল থেকে ১২৭৯ মিটার উচ্চতায় অবস্থিত। এটি জাম্বিয়ার পরিবহন ব্যবস্থার কেন্দ্রবিন্দু। শহরটি তানজানিয়াতে গমনকারী উত্তর মহাসড়ক এবং মালাউইতে গমনকারী পূর্ব মহাসড়ক, দক্ষিণগামী লিভিংস্টোন সড়ক, এবং পশ্চিম মহাসড়ক চারটির সংযোগস্থলে অবস্থিত। লুসাকা থেকে জাম্বিয়ার লিভিংস্টোন ও এনদোলা শহরের পাশাপাশি তানজানিয়া পর্যন্ত রেল যোগাযোগ সুবিধা আছে। সরকারি কার্যালয়গুলির লুসাকার নতুন অংশে অবস্থিত। অন্যদিকে লুসাকার পুরাতন অংশটি রেলপথ ঘেঁষে গড়ে উঠেছে।  লুসাকা এলাকাতে বহু হাজার ধরে জনবসতি ছিল। ১৮৯০-এর দশকে ব্রিটিশ দক্ষিণ আফ্রিকা কোম্পানি স্থানীয় আফ্রিকান গোত্রদের কাছ থেকে এলাকাটি নিয়ন্ত্রণে নেয়। ১৯০৫ সালে একটি রেলপথের উপরে স্টেশন হিসেবে লুসাকা লোকালয়টি সৃষ্টি করা হয়। নিকটবর্তী একটি লেঞ্জে গোত্রের গ্রামের প্রধান লুসাকা-র নামে লোকালয়টির নামকরণ করা হয়। ১৯২৪ সালে যুক্তরাজ্য আনুষ্ঠানিকভাবে এখানে একটি উপনিবেশ স্থাপন করে, যার নাম উত্তর রোডেশিয়া। ১৯৩৫ সালে লুসাকাকে উত্তর রোডেশিয়া উপনিবেশের রাজধানী বানানো হয়। ১৯৪৮ সালে এখানে আফ্রিকান সমাজসমূহের সংঘ উত্তর রোডেশিয়া কংগ্রেস প্রতিষ্ঠা করে। ১৯৫৩ সালে উত্তর ও দক্ষিণ রোডেশিয়া সংঘবদ্ধ হবার পরে ১৯৬০ সাকে লুসাকা ব্রিটিশ শাসন অবসানের পক্ষে একটি নাগরিক অবাধ্যতা আন্দোলনের কেন্দ্রে পরিণত হয়। এর ফলস্বরূপ ১৯৬৪ সালে জাম্বিয়া একটি স্বাধীন দেশে পরিণত হলে লুসাকাকে সেটির রাজধানী নির্বাচন করা হয়। এরপর লুসাকার কলেবর উত্তরোত্তর বৃদ্ধি পেতে থাকে। বর্তমানে লুসাকা দক্ষিণাঞ্চলীয় আফ্রিকার সবচেয়ে দ্রুত উন্নয়নশীল নগরীগুলির একটি।  লুসাকা এলাকাটিতে মূলত নিয়াঞ্জা ও সোলি নামক আফ্রিকান নৃতাত্ত্বিক গোষ্ঠীর বসবাস। এছাড়া ইউরোপীয় ও এশীয় বংশোদ্ভূত সংখ্যালঘু সম্প্রদায়ও বিদ্যমান। ২০১৯ সালের প্রাক্কলন অনুযায়ী বৃহত্তর লুসাকা নগরীতে প্রায় ৩৩ লক্ষ লোকের বাস ছিল। নগর প্রশাসনের দাপ্তরিক ভাষা ইংরেজি, তবে স্থানীয় জনসাধারণ নিয়ঞ্জা ও বেম্বা ভাষাগুলিতে কথা বলে।   আরও দেখুন    দক্ষিণ আফ্রিকা মুক্তি পথ   কাউয়ে রেলসেতু   কোম্বোনি    তথ্যসূত্র    গ্রন্থ ও রচনাপঞ্জি                                              বহিঃসংযোগ      Lusaka City Council  Zambia Tourism page on Lusaka   তথ্যসূত্র   বিষয়শ্রেণী:জাম্বিয়ার শহর বিষয়শ্রেণী:আফ্রিকার রাজধানী
উনচেহারা () ভারতের মধ্য প্রদেশ রাজ্যের সাতনা জেলার একটি নগর পঞ্চায়েত-শাসিত শহর। এটি ছিলো নাগোদ দেশীয় রাজ্যের প্রশাসনিক সদর৷   জনসংখ্যার উপাত্ত  ভারতের ২০০১ সালের আদমশুমারি অনুসারে উনচেহারা শহরের জনসংখ্যা হল ১৬,৬৬২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে উনচেহারা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত বিষয়শ্রেণী:সাতনা জেলার শহর ও নগর
আবু সালেহ মোহাম্মদ সাঈদ (দুলাল) (১৯৪৬–২০১৯) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য ছিলেন। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন।   জন্ম ও শিক্ষাজীবন  আবু সালেহ মোহাম্মদ সাঈদের পৈতৃক বাড়ি লালমনিরহাট জেলার, সদর উপজেলার পূর্ব দালালপাড়া গ্রামে। তিনি বাংলাদেশ প্রকৌশল বিশ্ববিদ্যালয় থেকে স্নাতক ডিগ্রি অর্জন করেন।   কর্মজীবন  পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত ছিলেন। তিনি প্রথমবার সংসদ সদস্য নির্বাচিত হয়েছিলেন।   তথ্যসূত্র    বহিঃসংযোগ   ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৪৬-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী মুসলিম বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশ আওয়ামী লীগের রাজনীতিবিদ
যাইনুদ্দিন ইউসুফ শারাফুদ্দিন ( কুর্দি : زەین الدین یوسف کوڕی شەرەف الدین ) বা জেনেদ্দীন বা জেনেদিন ১৪শ শতাব্দীর একজন সুন্নি মুসলিম পণ্ডিত ছিলেন। একই সাথে তিনি কাজী (ইসলামী বিচারক) এবং সুফিবাদের 'আদাউইয়া তরিকার প্রাক্তন প্রধান ছিলেন।   ঐতিহাসিক জীবনী  যাইনুদ্দিন জাওইয়াতে (সুফি আশ্রম) লেখা একটি শিলালিপি অনুসারে, তার বংশধরের ব্যক্তিরা বনু উমাইয়া গোত্র থেকে এসেছে। শিলালিপিতে তার সম্পূর্ণ বংশধর যেভাবে উল্লেখ করা হয়েছে: জয়েন আদ-দ্বীন, শরফ আদ-দ্বীনের পুত্র, আল-হাসানের পুত্র, 'আদির পুত্র, সাখরের পুত্র, 'আদির পুত্র, মুসাফিরের পুত্র, ইসমাইলের পুত্র, মুসার পুত্র, আল-হাসানের পুত্র, মারওয়ানের পুত্র, আল-হাকামের পুত্র এবং উমাইয়ার পুত্র । এই বংশধারার ক্রম আদাউইয়া তরিকার প্রধান শেখ আদি'র সাথে সংযুক্ত। এছাড়া  উমাইয়া খিলাফত এবং পরবর্তীতে বনু উমাইয়া গোত্রের পূর্বপুরুষ উমাইয়ার সাথেও এই বংশধারার ক্রম সংযুক্ত।  তার পিতা শরফ আদ-দীন ইবনে আল-হাসান মঙ্গোল আক্রমণের সময় নিহত হন। পরে যাইনুদ্দিন 'আদাউইয়া তরিকার প্রধানের পদ গ্রহণ করেন। তবে একের পর এক  মঙ্গোল শাসকদের আক্রমণ হওয়ার কথা ভেবে ও নিজের নিরাপত্তার কথা চিন্তা করে তিনি এই পদ থেকে সরে দাঁড়ান। তিনি মঙ্গোলদের তরিকার বিরুদ্ধে আক্রমণ করা থেকে বিরত রাখার জন্য ফাখর আদ-দিন ইবনে আদি নামে একজন প্রবীণকে তরিকার নতুন প্রধান নিযুক্ত করেন। ফাখর আদ-দিনের স্ত্রী মঙ্গোল বংশোদ্ভূত  ছিলেন। এরপর যাইনুদ্দিন জ্ঞান অর্জন এবং ইবাদতে নিজেকে নিবেদিত করার জন্য তার জন্মভূমি ছেড়ে মিশরে চলে যান।  মামলুক শাসক কালাউনের রাজত্বকালে তিনি কাজী হিসেবে দায়িত্ব পালন করেন। জায়েন আদ-দীন এক সাধাসিধে ও সন্ন্যাসীসুলভ জীবনযাপন করতেন। এছাড়া তিনি বেশিরভাগ সময় ইবাদতে রত থাকতেন। তিনি ১৩২৪ বা ১৩২৫ সালে কায়রোতে তার নিজস্ব জাওইয়াতে ইন্তেকাল করেন।   সমাধিসৌধ  কায়রোর ঐতিহাসিক কারাফা নেক্রোপলিসে অবস্থিত জায়েন আদ-দিনের সমাধি একসময় জাওইয়া(আধ্যাত্মিক মঠ) ছিল। মামলুক স্থাপত্যশৈলীতে এই সমাধিসৌধটি নির্মাণ করা হয়। ১২৯৭ বা ১২৯৮ সালের দিকে মিশরে থাকা 'আদাউইয়া তরিকার' অনুসারীরা সমাধিসৌধটি নির্মাণ করেন। কেউ কেউ এই সমাধিসৌধটিকে একই নামের জয়েন আদ-দিন ইউসুফ আবু আল-মাহাসিনের বলে মনে করে থাকেন। তিনি মামলুক শাসক আল-নাসির মুহাম্মদের বিরুদ্ধে একটি ব্যর্থ বিদ্রোহের নেতৃত্ব দিয়েছিলেন।   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:১৩২৪-এ মৃত্যু বিষয়শ্রেণী:আরব বংশোদ্ভূত ব্যক্তি বিষয়শ্রেণী:ইয়াজিদি ব্যক্তি
অক্ষরা সিং হলেন একজন ভারতীয় অভিনেত্রী, যিনি প্রধানত ভোজপুরি চলচ্চিত্রে কাজ করে থাকেন। তিনি মারপিটধর্মী নাটকীয় চলচ্চিত্র তাবাদলা, রাজনৈতিক নাটকীয় চলচ্চিত্র সরকার রাজ এবং মারপিট রোম্যান্স চলচ্চিত্র সত্য এর মতো চলচ্চিত্রে তার ভূমিকার জন্য পরিচিত। তিনি ভোজপুরি সিনেমার সর্বোচ্চ পারিশ্রমিক পাওয়া অভিনেত্রীদের মধ্য একজন।   কর্মজীবন   ২০১০ সালের অ্যাকশন ড্রামা চলচ্চিত্র সত্যমেব জয়তে রবি কিষানের বিপরীতে অভিনয়ের মাধ্যমে চলচ্চিত্রে অভিষেক করেন। এরপর তাকে ২০১২ সালের পারিবারিক নাটক চলচ্চিত্র প্রাণ যায়ে পার বচন না যায়ে, ২০১৬ সালের রোমান্টিক নাটক এ বালমা বিহার ওয়ালা খেসারি লাল যাদবের বিপরীতে, ২০১৭ সালের অ্যাকশন ড্রামা চলচ্চিত্র সত্য, তাবদলা, মা তুঝে সালাম -এ পবন সিংয়ের বিপরীতে অভিনয় করেন।   ফিল্মোগ্রাফি   চলচ্চিত্র   সত্যমেব জয়তে (২০১০)  সুগন্ধ গঙ্গা মাইয়া কে (২০১২)  দিলের (২০১৩)  সাথিয়া (২০১৫)  সত্য (২০১৭)  তাবাদালা (২০১৭)  ধড়কন (২০১৭)  সরকার রাজ (২০১৭)  মা তুঝে সালাম (২০১৮)  লাভ মেরেজ (২০২০)  টেলিভিশন   কালা টীকা (২০১৫)  সার্ভিস ওয়ালি বহু (২০১৫)  পোরাস (২০১৭-২০১৮)  বিগ বস ওটিটি (২০২১)   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:মুম্বইয়ের অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভোজপুরি চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম
Usage   Use: {{Cite California statute | year=year | chapter=chapter | page=page | title=title | ex=ex | res=value | HR=value | quote=quote }}   Parameters    Position 1  year  year when the specific legislation was passed  mandatory2  chapter  chapter of the specific legislation being cited, i.e. the statute number within the year  mandatory3  page  initial page of the specific legislation being cited (within the official document) 4  section  section of the specific legislation  use parameter name not position 5  title  name of legislation  use parameter name not position 6  ex  extraordinary session number  use parameter name not position 7  res  indicates a resolution connected with the specific legislation being cited  use parameter name not positionany value invokes it 8  HR  indicates a House Resolution connected with the specific legislation being cited  use parameter name not positionany value invokes it 9  quote  a quotation from the specific legislation being cited  use parameter name not position  Examples  Enter  Result {{Cite California statute |1851|1}}   {{Cite California statute |1862|12|9}}   {{Cite California statute |1913|398|1501}}   {{Cite California statute |year=1915|chapter=32}}   {{Cite California statute |year=1958|chapter=84|res=true}}   {{Cite California statute |year=1959|chapter=144|HR=true}}   {{Cite California statute |1988|1364|4631}}   {{Cite California statute |1966|94|631|ex=1|res=true|section=4}}    Sources  Normal source is http://192.234.213.35/clerkarchive/archive/Statutes but these are pdfs of scans of original documents, and so not searchable.  Years 1851 and 1852 are also available via Google Books, with the same proviso.  List of other United States legal citation templates
অ্যাকাডেমি অফ ফাইন আর্টস, কলকাতা হল ভারতের অন্যতম পুরনো চারুকলা সোসাইটি। এটি কলকাতায় অবস্থিত।   ইতিহাস  অ্যাকাডেমি অফ ফাইন আর্টসের আনুষ্ঠানিক প্রতিষ্ঠা হয় ১৯৩৩ সালে। প্রতিষ্ঠাতা ছিলেন লেডি রাণু মুখোপাধ্যায়। প্রথম দিকে অ্যাকাদেমির কাজকর্ম হত ভারতীয় সংগ্রহালয়ের একটি ভাড়া করা ঘরে। পাশের বারান্দায় এর প্রদর্শনীগুলি আয়োজিত হত। থাম্ব|অ্যাকাডেমি অফ ফাইন আর্টসের প্রদর্শনী, জুলাই ২০১০ ১৯৫০-এর দশকে লেডি রানু মুখোপাধ্যায়ের প্রচেষ্টায় এবং পশ্চিমবঙ্গের মুখ্যমন্ত্রী বিধানচন্দ্র রায় ও ভারতের প্রধানমন্ত্রী জওহরলাল নেহেরুর পৃষ্ঠপোষকতায় অ্যাকাদেমি উঠে আসে ক্যাথিড্রাল রোডের বর্তমান ঠিকানায়। এটি কলকাতার বিখ্যাত গির্জা সেন্ট পলস ক্যাথিড্রালের পাশে অবস্থিত।  বেশ কিছু বিখ্যাত ছবি এখানে রক্ষিত আছে। তার মধ্যে গগনেন্দ্রনাথ ঠাকুরের "সাত ভাই চম্পা" ও যামিনী রায়ের "শিব ও গণেশ" বিখ্যাত।   নাট্য প্রেক্ষাগৃহ  অ্যাকাডেমি অফ ফাইন আর্টসে একটি নাট্য প্রেক্ষাগৃহ আছে। এই খুব জনপ্রিয় নাট্যমঞ্চ। ১৯৮৪ সাল থেকে এখানে বার্ষিক নাট্যোৎসব অনুষ্ঠিত হয়ে আসছে।   তথ্যসূত্র    বহিঃসংযোগ     বিষয়শ্রেণী:কলকাতার সংস্কৃতি বিষয়শ্রেণী:কলকাতার জাদুঘর বিষয়শ্রেণী:কলকাতার চারুকলা কেন্দ্র বিষয়শ্রেণী:কলকাতার শিক্ষা প্রতিষ্ঠান বিষয়শ্রেণী:বাংলা নাটক বিষয়শ্রেণী:কলকাতার দর্শনীয় স্থান বিষয়শ্রেণী:১৯৩৩-এ ভারতে প্রতিষ্ঠিত বিষয়শ্রেণী:ভারত ভিত্তিক শিল্পকলা সংগঠন বিষয়শ্রেণী:কলকাতার শিক্ষাব্যবস্থা বিষয়শ্রেণী:কলকাতার শিল্পকলা জাদুঘর ও গ্যালারি
thumb|দ্য হুইসলিং বয়, ফ্রাঙ্ক ডুভেনেক (১৮৭২) শিস বাজানো কৃত্রিম শিস ছাড়াই সম্ভব, যা মূলত ঠোঁটে একটি ছোট ফাঁক তৈরি করে করা হয়। সাধারণত ঠোঁট চেটে বা পানি দিয়ে ভিজিয়ে এই ফাঁক প্রস্তুত করা হয়, এরপর সেখানে দিয়ে বাতাস প্রবাহিত বা টানা হয়। ঠোঁট, বাঁকানো জিহ্বা, দাঁত কিংবা আঙুলের সাহায্যে বাতাসের গতি নিয়ন্ত্রিত হয়, যা শিসের শব্দ সৃষ্টি করে। বিশেষ করে, বাঁকানো জিহ্বা একধরনের অনুরণক হিসেবে কাজ করে, যা শব্দকে বাড়িয়ে তোলে। এছাড়া, ঠোঁট, আঙুল, জিহ্বা ও এপিগ্লটিসের অবস্থান পরিবর্তনের মাধ্যমে শিসের বিভিন্ন মাত্রা ও ধরণ নিয়ন্ত্রণ করা সম্ভব।  তথ্যসূত্র  বহিঃসংযোগ   Stekelenburg, A.V. van. "Whistling in Antiquity", Akroterion, vol. 45, pp. 65–74 (2000).  Kahn, Ric. "Finally, whistling is cool again", Boston Globe, August 27, 2007  Petri, Alexandra. "Not just anyone can whistle, at the 2013 International Whistling Convention", Washington Post (April 29, 2013).  Casey, Liam. "Toronto whistler blows past the competition at the international contest", Toronto Star (May 3, 2013).  Lesson by Toronto whistler on how to do Palate Whistling   International Whistlers Museum  in Louisburg, North Carolina  Indian Whistlers Association (IWA)  Professional whistler Dave Santucci provides whistling performance videos and whistling tutorial videos (YouTube)  "History of Musical Whistling" given by Linda Parker Hamilton at the 2012 International Whistlers Convention (YouTube)  Northern Nightingale site with whistling lessons and links to other whistlers' sites  বিষয়শ্রেণী:মৌখিক যোগাযোগ বিষয়শ্রেণী:কণ্ঠ সঙ্গীত বিষয়শ্রেণী:কণ্ঠ দক্ষতা
হাফছড়ি বাংলাদেশের খাগড়াছড়ি জেলার অন্তর্গত গুইমারা উপজেলার একটি ইউনিয়ন।   অবস্থান ও সীমানা  গুইমারা উপজেলার মধ্যাংশে হাফছড়ি ইউনিয়নের অবস্থান। এ ইউনিয়নের উত্তরে গুইমারা ইউনিয়ন, পূর্বে মহালছড়ি উপজেলার মাইসছড়ি ইউনিয়ন, দক্ষিণ-পূর্বে সিন্দুকছড়ি ইউনিয়ন, দক্ষিণে লক্ষ্মীছড়ি উপজেলার দুল্যাতলী ইউনিয়ন, দক্ষিণ-পশ্চিমে মানিকছড়ি উপজেলার মানিকছড়ি ইউনিয়ন এবং উত্তর-পশ্চিমে রামগড় উপজেলার পাতাছড়া ইউনিয়ন অবস্থিত।  জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ২৫,৯৮৩জন। এর মধ্যে ১৩,০৬৪জন বৌদ্ধ, ১০,৯৫২জন মুসলিম, ১,৯৩৩জন হিন্দু, ৩৩জন খ্রিস্টান ও ১জন অন্যান্য ধর্মের অনুসারী।https://bbs.portal.gov.bd/site/page/b432a7e5-8b4d-4dac-a76c-a9be4e85828c   প্রশাসনিক কাঠামো  হাফছড়ি ইউনিয়ন ছিল রামগড় উপজেলার আওতাধীন ৩নং ইউনিয়ন পরিষদ। বর্তমানে এটি গুইমারা উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম গুইমারা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   আরও দেখুন   গুইমারা উপজেলা  গুইমারা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:গুইমারা উপজেলার ইউনিয়ন
ধার্মাম এঙ্গে () হচ্ছে ১৯৭২ সালে মুক্তিপ্রাপ্ত একটি তামিল চলচ্চিত্র। এই চলচ্চিত্রটির কাহিনী এবং চিত্রনাট্য লিখেছিলেন এ সি তিরুলোকচন্দ, যিনি চলচ্চিত্রটি পরিচালনাও করেছিলেন। চলচ্চিত্রটিতে অভিনয় করেছিলেন শিবাজি গণেশন, জয়রাম জয়ললিতা, আর. মুথুরমণ এবং এম এন নম্বিয়ার। সঙ্গীত পরিচালনা করেছিলেন মনয়ঙ্গত সুব্রমণিয়ন বিশ্বনাথন। অভিনয়ে শিবাজি গণেশন - রাজাশেখর জয়রাম জয়ললিতা - রূপা আর. মুথুরমণ - ভূপতি কুমারী পদ্মিনী - বাণী এম এন নম্বিয়ার - মার্দান নাগেশ প্রযোজনা পুরো চলচ্চিত্রটিই তামিলনাড়ুতে শুটিং হয়েছিলো।https://www.thehindu.com/news/national/tamil-nadu/%E2%80%98Thane-did-not-spare-even-sand-dunes/article13380769.ece গানের তালিকা চলচ্চিত্রটির সব গানের সুর করেছিলেন মনয়ঙ্গত সুব্রহ্মণ্যম বিশ্বনাথন।   নং  গান  গায়ক-গায়িকা গানের কথা ১  "সুদানদিরা ভূমিইলে"  টি এম সুন্দররাজন কন্নদাস ২  "ধার্মাম এঙ্গে"  সিরকাড়ি গোবিন্দরাজন, পি সুশীলা ৩  "ভীরাম এন্নুম পাভাই"  টি এম সুন্দররাজন, এল আর ঈশ্বরী ৪  "নাঙ্গু কালামুম"  এল আর ঈশ্বরী, এস জনকী ৫  "পাল্লি আরাইক্কুল ভান্দা"  টি এম সুন্দররাজন, পি সুশীলা  গ্রহণ চলচ্চিত্রটি ব্যবসাসফলতা পায়নি। অনেকেই বলেন শিবাজি গণেশনের জায়গায় এমজিআর থাকলে ভালো হতো।http://www.thehindu.com/entertainment/movies/tamil-classic-films/article19047160.ece তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৭২-এর চলচ্চিত্র বিষয়শ্রেণী:১৯৭০-এর দশকের তামিল ভাষার চলচ্চিত্র বিষয়শ্রেণী:এম. এস. বিশ্বনাথন সুরারোপিত চলচ্চিত্র বিষয়শ্রেণী:ভারতীয় মারপিটধর্মী চলচ্চিত্র
লেমশীখালী বাংলাদেশের কক্সবাজার জেলার অন্তর্গত কুতুবদিয়া উপজেলার একটি ইউনিয়ন।   আয়তন  লেমশীখালী ইউনিয়নের আয়তন ৩৯৯৭ একর (১৬.১৮ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী লেমশীখালী ইউনিয়নের লোকসংখ্যা ১৬,৫৭৪ জন। এর মধ্যে পুরুষ ৮,৭৭৫ জন এবং মহিলা ৭,৭৯৯ জন।   অবস্থান ও সীমানা  কুতুবদিয়া উপজেলার সর্ব-পূর্বে লেমশীখালী ইউনিয়নের অবস্থান। কুতুবদিয়া উপজেলা সদর থেকে এ ইউনিয়নের দূরত্ব প্রায় সাড়ে ৮ কিলোমিটার। এ ইউনিয়নের উত্তরে উত্তর ধুরুং ইউনিয়ন ও দক্ষিণ ধুরুং ইউনিয়ন; পশ্চিমে দক্ষিণ ধুরুং ইউনিয়ন ও কৈয়ারবিল ইউনিয়ন; দক্ষিণে কৈয়ারবিল ইউনিয়ন ও বড়ঘোপ ইউনিয়ন এবং পূর্বে কুতুবদিয়া চ্যানেল, পেকুয়া উপজেলার মগনামা ইউনিয়ন, রাজাখালী ইউনিয়ন ও চট্টগ্রাম জেলার বাঁশখালী উপজেলার ছনুয়া ইউনিয়ন অবস্থিত।   প্রশাসনিক কাঠামো  লেমশীখালী ইউনিয়ন কুতুবদিয়া উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুতুবদিয়া থানার আওতাধীন। এ ইউনিয়ন জাতীয় সংসদের ২৯৫নং নির্বাচনী এলাকা কক্সবাজার-২ এর অংশ। এ ইউনিয়নের গ্রামগুলো হল:  উত্তর লেমশীখালী  পশ্চিম লেমশীখালী  সেন্ট্রাল লেমশীখালী  দক্ষিণ লেমশীখালী  পূর্ব লেমশীখালী   শিক্ষা ব্যবস্থা  লেমশীখালী ইউনিয়নের সাক্ষরতার হার ৪২.০%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ১০টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  লেমশীখালী উচ্চ বিদ্যালয়  মাদ্রাসা  আল ফারুক আদর্শ দাখিল মাদ্রাসা  প্রাথমিক বিদ্যালয়  উত্তর লেমশীখালী সরকারি প্রাথমিক বিদ্যালয়  এম রহমান সরকারি প্রাথমিক বিদ্যালয়  জালাল উদ্দীন সরকারি প্রাথমিক বিদ্যালয়  দক্ষিণ ধুপীপাড়া সরকারি প্রাথমিক বিদ্যালয়  দক্ষিণ লেমশীখালী সরকারি প্রাথমিক বিদ্যালয়  পশ্চিম লেমশীখালী সরকারি প্রাথমিক বিদ্যালয়  পূর্ব লেমশীখালী সরকারি প্রাথমিক বিদ্যালয়  রাজাখালী সরকারি প্রাথমিক বিদ্যালয়  লেমশীখালী পেয়ারাকাটা সরকারি প্রাথমিক বিদ্যালয়  সেন্ট্রাল লেমশীখালী সরকারি প্রাথমিক বিদ্যালয় শাহাজীর পাড়া সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=412&thana=41203&union=03   যোগাযোগ ব্যবস্থা  লেমশীখালী ইউনিয়নে যোগাযোগের প্রধান সড়ক হল ধুরুং-লেমশীখালী সড়ক। প্রধান যোগাযোগ মাধ্যম ট্যাক্সি বা রিক্সা।   খাল ও নদী  লেমশীখালী ইউনিয়নের পূর্ব দিকে রয়েছে কুতুবদিয়া চ্যানেল।লেমশীখালী ইউনিয়নের সীমানা দিয়ে বয়ে গেছে পিলটকাটা খাল।   হাট-বাজার  লেমশীখালী ইউনিয়নের প্রধান হাট/বাজার হল চৌমুহনী বাজার।   উল্লেখযোগ্য ব্যক্তিত্ব   ড. মোহাম্মদ কামাল হোছাইন; অধ্যাপক ইনিস্টিটিউট অব ফরেস্ট্রি এন্ড এনভারেনমেন্ট সায়েন্স, চট্টগ্রাম বিশ্ববিদ্যালয়।  ড. মোহাম্মদ জাফর; বিশিষ্ট পরিবেশ বিজ্ঞানী অধ্যাপক ইনিস্টিটিউট অব ফরেস্ট্রি এন্ড এনভারেনমেন্ট সায়েন্স, চট্টগ্রাম বিশ্ববিদ্যালয়।  অধ্যক্ষ এ জি এম শেখ জহির উদ্দিন মোবারক  এডভোকেট জিল্লুল করিম  ডা: আতা-ই-ইলাহী  আশেক-ই-ইলাহী  ডা:রেজাউল করিম  ডা: সাবেকুন নাহার (সেতু)  ইঞ্জিনিয়ার সাইদুল ইসলাম (রাসেল)   জনপ্রতিনিধি   বর্তমান চেয়ারম্যান: আকতার হোছাইন   আরও দেখুন   কুতুবদিয়া উপজেলা  কুতুবদিয়া থানা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কুতুবদিয়া উপজেলার ইউনিয়ন
আন্তর্জাতিক জনসেবা দিবস বিশ্বজুড়ে জাতিসংঘ কর্তৃক পালিত একটি বিশেষ দিন, যা এর সদস্য রাষ্ট্রগুলোতে প্রতিবছর ২৩ জুন তারিখে উদযাপিত হয়। মূলতঃ জাতিসংঘের প্রস্তাবনা ও তত্ত্বাবধানে পালিত হয় বলে এই দিবসটি জাতিসংঘ জনসেবা দিবস নামেও পরিচিত; অন্যদিকে বাংলাদেশে সর্বপ্রথম ২০১৭ সালে দিবসটিকে জাতীয় জনসেবা দিবস নামে পালিন করা হয়।   ইতিহাস  ২০০২ সালের ২০ ডিসেম্বর জাতিসংঘের সাধারণ পরিষদে ৫৭/২৭৭ ক্রমে সিদ্ধান্ত গৃহীত হয় যে প্রতিবছর ২৩ জুন তারিখে জনসেবা দিবস পালন করা হবে; এবং এর ফলশ্রুতিতে ২০০৩ সালে সর্বপ্রথম বিশ্বের বিভিন্ন দেশে এই দিবসটি পালিত হয়।   লক্ষ্য ও উদ্দেশ্য   বিশ্বব্যাপী জনসেবা দিবস উদযাপনের কারণ হিসাবে জাতিসংঘের ঘোষণায় বলা হয় যে, celebrates the value and virtue of public service to the community; highlights the contribution of public service in the development process; recognizes the work of public servants, and encourages young people to pursue careers in the public sector.  পালিত কর্মসূচী   বর্ণাঢ্য র‌্যালি, আনন্দ শোভাযাত্রা ও আলোচনা অনুষ্ঠান আয়োজন করার পাশাপাশি এদিন সাধারণ জনগণকে বিভিন্ন সেবা দেয়ার সাথে জড়িত ব্যক্তিবর্গকে তাদের নিয়োগকারী কর্তৃপক্ষ এবং স্থানীয় প্রশাসন-পরিচালকগণ ছাড়াও সেবাগ্রহীতাদের পক্ষ থেকে ধন্যবাদ জানানো ও বিভিন্ন ক্ষেত্র অবদানের জন্য পুরস্কৃত করা হয়।   তথ্যসূত্র    বহিঃসংযোগ   জাতিসংঘ জনসেবা দিবস - জাতিসংঘের নিজস্ব সূচীতে।  বিষয়শ্রেণী:জাতিসংঘের দিবস বিষয়শ্রেণী:২০০৩-এ প্রতিষ্ঠিত বিষয়শ্রেণী:জুন উদ্‌যাপন